Τηγανητές μπανάνες
5-6 μπανάνες, 1 κούπα μπίρα, 500 γρ. (περίπου) αλεύρι για όλες τις χρήσεις, 1/3 κουτ. γλυκού αλάτι, σπορέλαιο για τηγάνισμα, μέλι και σουσάμι για το σερβίρισμα
Για να φτιάξουμε τηγανιτές μπανάνες, αρχικά καθαρίζουμε τις μπανάνες και τις κόβουμε σε ροδέλες. Ρίχνουμε την μπίρα σε ένα μπολ.Προσθέτουμε σιγά-σιγά το αλεύρι με το αλάτι ανακατεύοντας, μέχρι να έχουμε ένα χυλό, όχι αραιό. Ζεσταίνουμε πολύ καλά το λάδι σε ένα τηγάνι. Βουτάμε μία-μία τις μπανάνες στον χυλό, να καλυφθούν εντελώς, και τις μεταφέρουμε στο τηγάνι. Όταν πάρουν χρώμα από τη μία μεριά, τις γυρίζουμε και από την άλλη. Τις βγάζουμε με μια τρυπητή κουτάλα πάνω σε ένα πιάτο στο οποίο έχουμε στρώσει απορροφητικό χαρτί κουζίνας. Σερβίρουμε, τις τηγανιτές μπανάνες, με μέλι και σουσάμι.
Αλεύρι (ζύμες),Μέλι,Μπανάνα